open-index/open-wikipedia-markdown huggingface dataset:
Rush (երգ, Թրոյ Սիվան)

«**Rush**», ավստրալացի երգիչ Թրոյ Սիվանի երգը, որը թողարկվել է EMI Music Australia և Capitol Records լեյբլներում 2023 թվականի հուլիսի 13-ին որպես նրա «*[[Something to Give Each Other]]*» երրորդ ստուդիական ալբոմի լիդ-սինգլ։

Երգը ներկայացվել է Գրեմմի 2024-ի Best Pop Dance Recording և Best Music Video կատեգորիաներում։ Սիվանը նաև առաջադրվել է *ARIA Music Awards* մրցանակաբաշխության «Լավագույն սոլո կատարող», «Տարվա երգ», «Լավագույն պրոդյուսերական թողարկում»,  Best Engineered Release և Best Pop Release կատեգորիաներում։

## Արձագանքներ
Երգն ստացել է խառը արձագանքներ։

The Guardian-ից Մայքլ Սանը  կարծում է, որ «Ավստրալիայում գեյերի դարաշրջան է սկսվել»՝ շնորհիվ Քայլի Մինոուգի  «Rush» և «Padam Padam» երգերի թողարկման, և Սիվանի երգը նկարագրել  է որպես «մաքուր գեյ-խռովություն՝ ոգեշնչված... Մելբուռնի Սմիթ սթրիթի քրտնած ակումբներից»։ 

### Տարեվերջյան ցանկեր

## Երգացանկ

* **Թվային ներբեռնում և սթրիմինգ**
# "Rush" – 2:36

* **Digital download and streaming (Remixes EP)**
# "Rush" (extended) – 3:36
# "Rush" (Big Freedia remix) – 2:36
# "Rush" (Punctual remix) – 3:33
# "Rush" (Tom Santa remix) – 2:23
# "Rush" (Leland remix) – 3:17
# "Rush" (Big Freedia remix / dub mix) – 4:43

* **Digital download and streaming (PinkPantheress and Hyunjin remix)**
# "Rush" (featuring PinkPantheress and Hyunjin of Stray Kids) – 2:52

* **CD**
# "Rush" (featuring PinkPantheress and Hyunjin of Stray Kids) – 2:52
# "Rush" – 2:36
# "Rush" (extended) – 3:36
# "Rush" (Punctual remix) – 3:33
# "Rush" (Leland remix) – 3:17

* **7"**
;Side A
# "Rush" – 2:36
;Side B
# "Rush" (Big Freedia remix) – 2:36

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Հավաստագրութմներ

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:Երգեր թմրանյութերի մասին
Կատեգորիա:Թրոյ Սիվանի երգեր
Կատեգորիա:ԼԳԲՏ երգեր
Կատեգորիա:Փոփ երգեր
Նեքամատ

**Նեքամատ**, (ծն․ և մահ․ թթ․ անհտ․), հայ ճարտարապետ։ XV դ․ 40-ական թթ․ Մկրտիչ Նաղաշի հետ կառուցել է Ամիդի Ս․ Թեոդորու եկեղեցին, ունեցել է 18 նիստով և նույնքան էլ լուսամուտներով սլացիկ գմբեթ, որը քաղաքի մոլեռանդ մուսուլմանները քանդել են մզկիթների մինարեներից բարձր լինելու պատճառով։ Նեքամատը և Նաղաշը վերանորոգել են եկեղեցին և վերականգնել գմբեթը (1447)։ 

## Գրականություն
* Բարխուդարյան Ս․, Միջնադարյան հայ ճարտարապետներ և քարգործ վարպետներ, Ե․, 1963։ 

Կատեգորիա:Միջնադարյան հայ ճարտարապետներ
Կատեգորիա:Ծննդյան ամսաթիվը չորոշված անձինք
Կատեգորիա:Մահվան ամսաթիվը չորոշված անձինք
Կոռնելիա Հյութեր

**Կոռնելիա Հյութեր** (գերմաներեն՝ *Cornelia "Conny" Hütter.* ), ավստրիացի լեռնադահուկորդուհի, ձմեռային օլիմպիական խաղերի, աշխարհի գավաթի խաղարկությունների մասնակից։:

Հյութերը ծնվել է ավստրիական Շտիրիա երկրամասի Գրաց քաղաքում։ Աշխարհի գավաթի խաղարկությունում իր նորամուտը նշել է 2011 թվականի նոյեմբերին Կանադայում՝՝ Լեյք Լուիզում։ Այդ մակարդակի մրցումների արդյունքում առաջին անգամ պատվո հարթակ է բարձրացել 2013 թվականի դեկտեմբերին՝ Ֆրանսիայում՝ Վալ-դ'Իզերում անցկացված մրցափուլում գրավելով երրորդ տեղը ճեպավայրէջքում,։

Ծնկի ծանր վնասվածքը Հյութերին ստիպել է գրեթե ամբողջությամբ բաց թողնել 2020 և 2021 թվականների մրցաշրջանները։ 2022 թվականին լավ մարզավիճակով վերսկսել է մասնակցությունը աշխարհի գավաթի մրցումներին և այդ մրցաշրջանում մրցափուլերից մեկն ավարտել է իր հաղթանակով, ևս երկուսում գրավել է մրցանակային տեղեր և իրավունք նվաճել երրորդ անգամ ներկայացնելու Ավստրիան ձմեռային օլիմպիական խաղերում։

2023 թվականին Կուրշևել-Մերիբելում կայացած աշխարհի առաջնությունում Հյութերը նվաճեց իր առաջին մեդալը այդ մակարդակի մրցումներում՝ բրոնզե պարգև՝ գերհսկա ոլորավայրէջքում երրորդ տեղը գրավելու համար։ Ընդ որում՝ նա երրորդ տեղը կիսեց Նորվեգիայի ներկայացուցիչ Կայսա Վիկհոֆ Լիեի հետ. երկուսն էլ մրցատարածությունն անցել էին ճիշտ նույն ժամանակամիջոցում՝ 1:28,39:

## Արդյունքները աշխարհի գավաթի  խաղարկություններում
### Մրցաշրջանային տիտղոսներ

* 1 տիտղոս – (ճեպավայրէջքում հաղթելու համար)

### Մրցաշրջանային դիրքերը

### Պատվո հարթակներ / Race podiums
* 6 հաղթանակ – (2 DH, 4 SG )
* 28 պոդիում – (15 DH, 13 SG)

## Արդյունքները աշխարհի առաջնություններում

## Օլիմպիական արդյունքները

## Ծանոթագրություններ

## Արտաքին հղումներ

* Կոռնելիա Հյութերի կայքէջը

Կատեգորիա:1992 ծնունդներ
Կատեգորիա:Ապրող անձինք
Կատեգորիա:Ավստրիացի դահուկորդներ
Կատեգորիա:Մարզիկներ այբբենական կարգով
Կատեգորիա:Օլիմպիական մարզիկներ
Կատեգորիա:2026 թվականի Ձմեռային օլիմպիական խաղերի բրոնզե մեդալակիրներ
Պաուլ Նիգլի

**Պաուլ Նիգլի** (, ), շվեյցարացի հանքաբան, պետրոգրաֆ և երկրաքիմիկոս։

## Կենսագրություն
1907 թվականին Նիգլին ավարտել է Ցյուրիխի Բարձրագույն տեխնիկական դպրոցը։ 1915–1918 թվականներին՝ Լայպցիգի, 1918–1920 թվականներին՝ Թյուբինգենի համալսարանների, 1920 թվականից՝ Ցյուրիխի Բարձրագույն տեխնիկական դպրոցի և համալսարանի պրոֆեսոր։ Հիմնական աշխատությունները վերաբերում են երկրաքիմիայի, մետաղածնության, միներալների և ապարների քիմիզմի, մագմայի դիֆերենցացման հարցերին։ 

Նիգլին մշակել է բյուրեղային միացությունների ստերեոքիմիայի (տարածաքիմիայի) հիմունքները, առաջարկել ապարների քիմիական կազմի վերահաշվարկման մեթոդ, ինչպես նաև մագմածին մետաղային հանքավայրերի գենետիկ դասակարգումը։ 

Նիգլիի ազգանվամբ է կոչվում *նիգլիիտ* (տելուրային պլատին) միներալը։ ԽՍՀՄ ԳԱ թղթակից անդամ (1924)։

## Անձնական կյանք
1915 թվականին Նիգլին ամուսնացել է եղել Հեդվիգ Դյուբենդորֆերի (հետագայում՝ Հեդվիգ Նիգլի) հետ։ Նրանք ունեցել են երկու երեխա՝ Էռնստ Նիգլին և Հեդի Ֆրից-Նիգլին։

## Հիմնական աշխատություններ
* 
* 
* 
* 
* 
* 

## Ծանոթագրություններ

Կատեգորիա:Բավարիայի գիտությունների ակադեմիայի անդամներ
Կատեգորիա:Գիտնականներ այբբենական կարգով
Կատեգորիա:ԽՍՀՄ ԳԱ թղթակից անդամներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Շվեյցարացի հանքաբաններ
Կատեգորիա:Ֆրանսիայի Գիտությունների ակադեմիայի թղթակից անդամներ
Կատեգորիա:Շվեյցարացի գիտնականներ
Կատեգորիա:Ռուսաստանի ԳԱ թղթակից անդամներ
Մեծ ուժը (ֆիլմ)

**«Մեծ ուժը»** (), 1950 թվականի խորհրդային գեղարվեստական ֆիլմ, որը նկարահանել է ռեժիսոր Ֆրիդրիխ Էրմլերը «Լենֆիլմ» կինոստուդիայում։

Դրամատուրգ Բորիս Ռոմաշովի համանուն պիեսի էկրանավորումն է։

## Սյուժե
Ֆիլմն ուղղված է «Արևմուտքի առջև խոնարհվելու» դեմ, որն արտահայտվում է ինչպես գիտության նվաճումներին հարցում նրանց զիջելով, այնպես էլ ներմուծված հագուստ կրելով։

Խորհրդային  պրոֆեսոր Լավրովը, որը փորձարար է, գիտնական-սելեկցիոներ, ինչպես նաև Ի. Վ. Միչուրինի ուսանողն ու հետնորդը, Միչուրինի ագրոկենսաբանության կողմնակիցը և Տ. Դ. Լիսենկոյի տեսության ջատագովը, հաջողության է հասնում բարձր ձվտվությամբ և արտադրողականությամբ հավի նոր ցեղատեսակի բուծման գործում՝ հեշտությամբ հերքելով արևմտյան գիտնականների ժառանգականության իդեալիստական տեսությունը։ Դրանում նրան աջակցում է ՀամԿ(բ)Կ Կենտրոնական Կոմիտեն՝ ի դեմս թռչնաֆաբրիկա ժամանած ընկեր Օստրումովի։

## Դերերում
* Բորիս Բաբոչկին – *Պավել Ստեպանովիչ Լավրով, պրոֆեսոր, գիտնական-սելեկցիոներ, Տ. Դ. Լիսենկոյի տեսության ջատագով
* Վիկտոր Խոխրյակով – *Տիմոֆեյ Իգնատևիչ Միլյագին, գյուղատնտեսական ինստիտուտի տնօրեն
* Գալինա Ինյուտինա – *Կլավդիա Պետրովնա Լավրովա, Լավրովի կինը, բժիշկ
* [[Յուրի Տոլուբեև]] – *Սերգեյ Յուլիանովիչ Աբուլաձե, ակադեմիկոս
* Նիկոլայ Բոգոլյուբով – *Ալեքսանդր Նիկոլաևիչ Օստրոումով, ՀամԿ(բ)Կ Կենտկոմի ներկայացուցիչ
* Ֆյոդոր Նիկիտին – *Սերգեյ Վասիլևիչ Ռուբլյով, ակադեմիկոս, գենետիկ, «ինստիտուտի հպարտություն»
* Բորիս Սմիռնով – *Գրիգորի Իվանովիչ Ժուկով, ինստիտուտի կուսակցական կոմիտեի քարտուղար
* Ալեքսանդր Վիոլինով – *Մեդինցև, «երիտասարդ գիտնական, գերազանց Էրուդիտ»,  բուրժուական գենետիկայի ջատագով
* Օլգա Արոսևա – *Ելենա Կորոբկովա, թռչնաբույծների վերապատրաստման դասընթացների աշխատակից
* Իննա Կոնդրատևա – *Նադեժդա Միխայլովնա, լաբորատորիայի աշխատակից
* Մարիա Մազուն – *Լյուբաշա
* Աննա Լիսյանսկայա – *Եվդոկիա Միլյագինա, ինստիտուտի տնօրենի կինը
* Ալեքսանդրա Տրիշկո – *Դարյա Վասիլևնա
* Վլադիմիր Դորոֆեև – *Վլադիմիր Անդրեևիչ, ծեր շարքային լաբորանտ, ինստիտուտի կուսակցական հանձնաժողովի անդամ
* Միխայիլ Դուբրավա – *Սերգեյ Պետրովսկի, ինստիտուտի կուսակցական կոմիտեի և գիտական խորհրդի հանձնաժողովի անդամ
* Պյոտր Լոբանով – *Կուզմա Անդրեևիչ Պոլոսուխին, թռչնաբուծական ֆերմեր «Вперед» կոլտնտեսությունից
* Վլադիմիր Մարև – *Նովիկով, ինստիտուտի գիտական խորհրդի հանձնաժողովի անդամ
* Գերման Խովանով 
* Վլադիմիր Կազարինով – *գիտնական Մոսկվայից (լուսագրերում նշված չէ)

Ֆիլմը վերամոնտաժվել է «Մոսֆիլմ» ստուդիայում 1966 թվականին, ենթարկվել է գրաքննության։

## Մրցանակներ
* Ֆրիդրիխ Էրմլեր – Ստալինյան III աստիճանի մրցանակ (1951)
* Արկադի Կոլցատի – Ստալինյան III աստիճանի մրցանակ (1951)
* Բորիս Բաբոչկին – Ստալինյան III աստիճանի մրցանակ (1951)
* Վիկտոր Խոխրյակով – Ստալինյան III աստիճանի մրցանակ (1951)

## Ծանոթագրություններ

## Գրականություն
* 

Կատեգորիա:1950 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Carnival (երգ, ¥$)

«**Carnival**», ամերիկյան ¥$ սուպերդուետ (ռեփեր Քանյե Ուեսթ և երգիչ Ty Dolla Sign) երգը, որը ձայնագրվել է ռեփերներ Playboi Carti-ի և Rich the Kid-ի մասնակցությամբ։ Երգը թողարկվել է 2024 թվականի փետրվարի 15-ին որպես «Vultures 1» (2024) ալբոմի երրորդ սինգլ։

## Պատմություն և թողարկում
Երգը ձայնագրվել է ամերիկացի ռեփերներ Playboy Carte-ի և Rich The Kid-ի մասնակցությամբ։ Մինչ դրա պաշտոնական թողարկումը երգը հայտնվել է համացանցում։ Առաջին անգամ երգը ներկայացվել է «Vultures» ալբոմի առթիվ կազմակերպված երեկույթին, որը տեղի է ունեցել Չիկագոյի Յունայթեդ կենտրոնում փետրվարի 8-ին։ «Carnival»-ի այդ տարբերակում օգտագործվել է Black Sabbath խմբի «Iron Man» երգից սեմփլ։ Խմբի մենակատար Օզզի Օսբորնը հայտարարել է, որ համաձայնություն չի տվել սեմփլի օգտագործմանը՝ սոցիալական ցանցերում գրելով, որ Ուեսթը «մերժում է ստացել իր հակասեմական արտահայտությունների պատճառով»։

Եվս մեկ երեկույթ տեղի է ունեցել փետրվարի 10-ին Յու-Բի-Էս Արենայում։ «Carnival»-ը հնչել է հենց սկզբում, նոր տարբերակում օգտագործվել է Ուեսթի «Hell of a Life» երգից սեմփլ նրա «My Beautiful Dark Twisted Fantasy» (2010) ալբոմից։

## Հիթ-շքերթներ

## Հավաստագրումներ

## Ծանոթագրություններ

Կատեգորիա:Քանյե Ուեսթի երգեր
Կատարինա Լինսբերգեր

մինի| Լինսբերգերը Ստոկհոլմում, 2019 թ. փետրվար
**Կատարինա Լիենսբերգեր** (գերմաներեն՝ *Katharina Liensberger.* ), ավստրիացի լեռնադահուկորդուհի, ձմեռային օլիմպիական խաղերի, աշխարհի գավաթի խաղարկության մասնակից։ Մասնագիտացել է սլալոմի և հսկա սլալոմի մրցաձևերում։

Ծնվել է ավստրիական Ֆորարլբերգ երկրամասի Ֆելդկիրխ քաղաքում։  Աշխարհի գավաթի խաղարկությունում իր նորամուտը  նշել է 2016 թվականի հունվարին, իսկ այդ մրցումներում պատվո հարթակ առաջին անգամ բարձրացել է 2019 թվականին՝ մրցափուլերից մեկում մրցանակային տեղ գրավելու համար; Աշխարհի գավաթի խաղարկությունում առաջին հաղթանակը ձեռք է բերել 2021 թվականի մարտին՝ նվաճելով մրցաշրջանի չեմպիոնուհու տիտղոսը սլալոմ մրցաձևում։ Դրանից մեկ ամիս առաջ նա դարձել էր սլալոմի և զուգահեռ հսկա սլալոմի աշխարհի չեմպիոնուհի։

## Արդյունքները աշխարհի գավաթի խաղարկություններում
### Մրցաշրջանային տիտղոսներ

* 1 տիտղոս (սլալոմ )

### Մրցաշրջանային դիրքերը

### Պատվո հարթակ / Race podiums
* 3 հաղթանակ – (3 SL )
* 15 պոդիում – (14 SL, 1 GS ); 54 անգամ՝ լավագույն տասնյակում

## Արդյունքները աշխարհի առաջնություններում

## Օլիմպիական արդյունքները

## Ծանոթագրություններ

## Արտաքին հղումներ

* Կատարինա Լինսբերգերի կայքէջը

Կատեգորիա:1997 ծնունդներ
Կատեգորիա:Աշխարհի չեմպիոններ
Կատեգորիա:Ապրող անձինք
Կատեգորիա:Դահուկորդուհիներ
Կատեգորիա:Մարզիկներ այբբենական կարգով
Կատեգորիա:Մարզուհիներ
Կատեգորիա:Օլիմպիական խաղերի արծաթե մեդալակիրներ
Կատեգորիա:Օլիմպիական չեմպիոններ
Շտեֆանի Ֆենիր

**Շտեֆանի Ֆենիր** (գերմաներեն՝ *Stephanie Venier.* ), ավստրիացի լեռնադահուկորդուհի։ Մասնագիտացել է ճեպավայրէջք և գերհսկա սլալոմ մրցաձևերում։

Ծնվել է ավստրիական Տիրոլ երկրամասի Ինսբրուկ քաղաքում։ Աշխարհի գավաթի խաղարկությունում իր նորամուտը նշել է 2013 թվականի հունվարին՝ 19 տարեկան հասակում։ Այդ հեղինակավոր մրցաշարում առաջին անգամ պատվո հարթակ է բարձրացել 2017 թվականի հունվարին՝ մրցանակային տեղ գրավելով գերմանական Գարմիշ քաղաքում անցկացված մրցափուլի գերհսկա սլալոմ՝ super-G մրցաձևում։ Դրանից մի քանի շաբաթ անց աշխարհի առաջնությունում նա արծաթե մեդալ է նվաճել ճեպավայրէջքում՝  downhill-ում։

## Արդյունքները աշխարհի գավաթի խաղարկությունում
### Մրցաշրջանային դիրքեր

### Պատվո հարթակ / Race podiums
* 3 հաղթանակ – (2 DH, 1 SG )
* 11 պոդիում – (6 DH, 5 SG); 49 անգամ՝ լավագույն տասնյակում

## Արդյունքները աշխարհի առաջնություններում

## Օլիմպիական արդյունքները

## Ծանոթագրություններ

## Արտաքին հղումներ
* Շտեֆանի Ֆենիրը դահուկային սպորտի ֆեդերացիայի կայքում
* Պրոֆիլը Ski Alpine Database-ում 

Կատեգորիա:1993 ծնունդներ
Կատեգորիա:Ապրող անձինք
Կատեգորիա:Դահուկորդուհիներ
Կատեգորիա:Մարզիկներ այբբենական կարգով
Կատեգորիա:Մարզուհիներ
Կատեգորիա:Օլիմպիական մարզիկներ
Կոնստանտի Գուրսկի

**Կոնստանտի (Կոնստանտին) Գուրսկի** (, ), լեհ նկարիչ։ 

## Կենսագրություն
150px|thumb|ձախից|Գնդապետ Բ. Մոսցիցկու դիմանկարը, 1917
266px|thumb|right|«Պրուսական տեղահանություններ», 1915
[180px|thumb|ձախից|Լեհաստանի նախագահ [Իգնասի Մոսցիցկի|Իգնացի Մոսցիցկու դիմանկարը]]
Սովորել է Վիլնոյում՝ Նկարչական դպրոցում, Իվան Տրուտնևի մոտ։ 1887 թվականին ավարտել է Մոսկվայի գեղանկարչության, քանդակագործության և ճարտարապետության ուսումնարանը և ընդունվել Սանկտ Պետերբուրգի կայսերական գեղարվեստի ակադեմիա։ Եղել է Բոգդան Վիլևալդեի աշակերտը։

1890 թվականին «Մերկ տղամարդը» նկարի համար արժանացել է ակադեմիայի Մեծ ոսկե մեդալի։ Ռուսաստանում ուսումն ավարտելուց հետո Գուրսկին ուսումը շարունակել է Մյունխենում, Փարիզում և Իտալիայում։ 1895 թվականին բնակություն է հաստատել Վարշավայում և մասնակցել գործող գեղարվեստական ​​միությունների գործունեությանը։ 1900 թվականին դարձել է Վարշավայի գեղարվեստական միության խորհրդի անդամ։ Առաջին համաշխարհային պատերազմի տարիներին բնակվել է Մոսկվայում, որտեղ ակտիվորեն մասնակցել է լեհական սփյուռքի մշակութային կյանքին։ 1919 թվականին վերադարձել է Վարշավա։ Դասավանդել է, եղել է Վարշավայի գեղարվեստի միության կազմակերպիչներից մեկը, իսկ ավելի ուշ՝ փոխնախագահը։

1897 թվականին առաջին անգամ ցուցադրել է իր աշխատանքները Արվեստների խրախուսման միությունում, իսկ հետագա տարիներին մասնակցել է հասարակության կողմից կազմակերպված ցուցահանդեսների մեծամասնությանը։ Նրա աշխատանքները ներկայացվել են 1900 թվականին։ Գուրսկու կտավները ցուցադրվել են Պոզնանում, Վարշավայում, 1900 թվականին՝ Փարիզի համաշխարհային ցուցահանդեսում, 1914 թվականին՝ Վիլնոյում։ Նրա ստեղծագործություններից շատերն արժանացել են մեդալների։ Ինքը՝ Գուրսկին, պարգևատրվել է Պատվո լեգեոնի շքանշանով (Ֆրանսիա) և «Վաստակի համար» խաչով (Ավստրիա)՝ արտերկրում ցուցահանդեսներ կազմակերպելու գործում իր բարեգործական գործունեության համար։ 1922, 1930, 1933 թվականներին կազմակերպել է անհատական ​​ցուցահանդեսներ։ 1937 թվականին տեղի է ունեցել Կոնստանտին Գուրսկու ստեղծագործությունների հետմահու ցուցահանդեսը։

## Ստեղծագործական ուղի
Գուրսկին եղել է դիմանկարիչ, ռեալիզմի ներկայացուցիչ լեհական արվեստում։ Նկարել է քաղաքական գործիչների, գիտնականների, արիստոկրատների դիմանկարներ։ Դիմանկարը նկարելիս օգտագործել է հոգեբանական վերլուծություն։ Ներկայացուցչական դիմանկարներում հաճախ սահմանափակվել է բնատիպարի հետ արտաքին նմանությամբ։

Բացի այդ, ստեղծել է մի շարք պատմական նկարներ, հայրենասիրական թեմաներով նկարներ, բնանկարներ։ Եղել է նաև ծաղրանկարիչ (Ադամ Միցկևիչ, Յուլիուշ Սլովացկի, Հենրիկ Սենկևիչ, Վացլավ Սերոշևսկի, Մարիա Ռոձևիչ և այլն) և գրքերի ու ամսագրերի նշանավոր նկարազարդող։ Նկարազարդել է Գեբետների և Վոլֆի կողմից հրատարակված երեխաների և երիտասարդների համար նախատեսված գրքեր։
 
Նկարչի աշխատանքները հրապարակվել են «*Tygodnik Ilustrowany*», «*Tygodnik Polski*», «*Biesiada Literacka*» և «*Wedrowiec*» ամսագրերի էջերում։

## Պարգևներ
* Պատվո լեգեոնի շքանշան
* «Վաստակի համար» խաչ (Ավստրիա)

## Ծանոթագրություններ

Կատեգորիա:Սանկտ Պետերբուրգի գեղարվեստի ակադեմիայի շրջանավարտներ
Կատեգորիա:Լեհ նկարիչներ
Կատեգորիա:Ռուսական կայսրության նկարիչներ
Կատեգորիա:Պատմանկարիչներ
Աշնան մեղեդի

**«Աշնան մեղեդի»**, հայ բանաստեղծ Վահան Տերյանի բանաստեղծություններից։

## Պատմություն
«*Աշնան երգ*» բանաստեղծությունը հեղինակը գրել է 1906 թվականի օգոստոսին։ Առաջին անգամ տպագրվել է նույն թվականի հոկտեմբերի 15-ին «Նոր կյանք» ամսագրում (№ 16, էջ 185) «*Աշնան մեղեդիներից*» վերնագրով։ Դրա տակ գրված է․ «1906 թ․, օգոստոս, Մոսկվա»։

«Մթնշաղի անուրջներ» շարքի մաս է կազմում։

## Տարբերություններ
#### «Նոր կյանքում»․

#### «Մթնշաղի անուրջներում»․

## Արվեստում
«*Աշնան երգ*» բանաստեղծությունը երգում է PROJECT LA խումբը (երաժշտությունը՝ Լևոն Արևշատյան, երգիչ՝ Գոռ Սուջյան)։

## Ծանոթագրություններ

Կատեգորիա:1906 գրականությունում
Կատեգորիա:Վահան Տերյանի բանաստեղծություններ
Միրիմանյան

**Միրիմանյան**, հայկական ազգանուն։

## Ազգանունը կրողներ
* Գևորգ Միրիմանյան (1831-1853), բանաստեղծ, մշակութային գործիչ։
* Խաչիկ Պողոսի Միրիմանյան (1899-1979), հողագետ։
* Հարություն Միրիմանյան (1870-1956), թարգմանիչ, մանկավարժ։
* Սողոմոն Միրմանյան Միրիմանյան (19-րդ դար), պետական, հասարակական գործիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Կատեգորիա:Պարսկերեն հիմքով ազգանուններ
Ֆելիքս Ձերժինսկու հուշարձան (Ուֆա)

**Ֆելիքս Էդմունդովիչ Ձերժինսկու հուշարձան**, հեղափոխական, Հակահեղափոխության և դիվերսիայի դեմ պայքարի համառուսական արտակարգ հանձնաժողովի նախագահ Ֆելիքս Ձերժինսկուն նվիրված քանդակ Ուֆայում՝ Ձերժինսկու պուրակում։ Ռուսաստանի Դաշնության ժողովուրդների մշակութային ժառանգության օբյեկտ է (օբյեկտի համարը՝ 0300000184)։

## Պատմություն
Ֆելիքս Ձերժինսկու հուշարձանը տեղադրվել է Ուֆայում 1987 թվականին՝ Բաշկիրիայի Ինքնավար Սովետական ​​Սոցիալիստական ​​Հանրապետության ՊԱԿ-ի շենքի դիմաց  (այժմ՝ Բաշկորտոստանի Հանրապետության դատախազության շենք) Ձերժինսկու պուրակում, «Ռոդինա» կինոթատրոնի շենքի հետևում։

Հուշարձանի քանդակագործը լենինգրադցի նկարիչ Ալբերտ Սերաֆիմովիչ Չարկինն է։ Քանդակը ձուլվել է Լենինգրադի «Մոնումենտսկուլպտուրա» գործարանում բրոնզից, 3 մ բարձրությամբ արձանի պատվանդանը պատրաստված է հղկված Կարելիայի գրանիտից։ Հուշարձանի տեղադրմանը զուգահեռ նրա հետևում տնկվել են բրգաձև բարդիներ։

Առաջին նախագծում (1986) Ձերժինսկու հուշարձանը ուղղված էր դեպի Չերնիշևսկի փողոց՝ դեպի ՊԱԿ-ի շքամուտք, բայց հետո Ուֆայի գլխավոր ճարտարապետ Ֆարիտ Ռիխմուկովի որոշմամբ այն թեքվել է դեպի Կրուպսկայա փողոց։ Ուֆայում հուշարձանի բացմանը ներկա են եղել հին կոմունիստներ Ալեքսանդր Եֆրեմովը և Նիկոլայ Սամոդելկինը, ովքեր 1924 թվականին անձամբ են հանդիպել Ձերժինսկու հետ։

Հուշարձանի հանրաճանաչ անվանումը՝ «Վերադարձ դեպի հայրենիք» պայմանավորված է նրանով, որ հուշարձանը կանգնեցվել է «Ռոդինա» կինոթատրոնի ետևում,   մեջքով շրջված է դեպի այն։

## Ծանոթագրություններ

Կատեգորիա:Ուֆայի հուշարձաններ
Կատեգորիա:Ռուսաստանի մշակութային ժառանգության օբյեկտներ
Լանգարուդ

**Լանգարուդ** (), քաղաք Իրանի հյուսիս-արևմուտքում` Գիլան նահանգում։ Հանդիսանում է Լանգարուդ շահրեստանի վարչական կենտրոնը։ Վերջին մարդահամարի տվյալներով բնակչությունը կազմում է ։

Գտնվում է Գիլանի արևելյան մասում` օսթանի վարչական կենտրոն Ռաշթից մոտ 47 կմ արևելք, Լահիջան քաղաքից 9 կմ արևելք։ Հեռավորությունը Կասպից ծովի ափից կազմում է մոտ 8 կմ։

## Բնակչություն
Բնակչությունը 2016 թվականի մարդահամարի տվյալներով կազմում էր 79 445 մարդ, որոնք կազմում էին 27 318 տնտեսություն։ Լանգարուդը Գիլանի բնակչությամբ չորրորդ ամենախոշոր քաղաքն է Ռաշտից, Բանդարե Անզալիից և Լահիջանից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Բնակիչները հիմնականում գիլանցիներ են։

## Ծանոթագրություններ

Կատեգորիա:Իրանի քաղաքներ
Մովսեսյան

**Մովսեսյան**, հայկական ազգանուն։

## Ազգանունը կրողներ
* Անդրեյ Նիկոլայի Մովսեսյան (ծնվ. 1975), ֆուտբոլիստ։
* Արիս Մովսեսյան (ծնվ․ 1966) ատամնաբույժ, գրող, սցենարիստ, կինոռեժիսոր, բլոգեր, քաղաքական գործիչ։
* Արմեն Մովսեսյան (ծնվ․ 1939), ջութակահար։
* Արտյոմ Ժորայի Մովսեսյան (ծնվ. 1967), ՀՀ պետական գործիչ։
* Արփեն Բախշիի Մովսեսյան (ծնվ․ 1950), հեռուստամեկնաբան, արևելագետ։
* Գեղարդ Մովսեսյան (ծնվ․ 1985), խառնամարտիկ, քիքբռնցքամարտիկ։
* Գեորգի Վիկտորի Մովսեսյան (1945-2011), կոմպոզիտոր։
* Կարեն Հարությունի Մովսեսյան (ծնվ․ 1978), երգիչ։
* Մարգարիտա Մովսեսյան (ծնվ․ 1990), դերասանուհի։
* Մելիստ Եղիշի Մովսեսյան (1929-2010), ֆիզիկոս։
* Ռուբեն Ռուդոլֆի Մովսեսյան (ծնվ․ 1968), սրտաբան, վիրաբույժ։
* Ռուդոլֆ Արծրունի Մովսեսյան (ծնվ․ 1936), վիրաբույժ։ 
* **[[Սերգեյ Մովսեսյան (այլ կիրառումներ)|Սերգեյ Մովսեսյան]]**
** Սերգեյ Հովհաննեսի Մովսեսյան (ծնվ․ 1928), հելմինթոլոգ։
* Սուրեն Համբարձումի Մովսեսյան (1911-1982), երկրաբան։

## Տես նաև
* Մովսիսյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Կատեգորիա:Եբրայերեն հիմքով ազգանուններ
Կատեգորիա:Հունարեն հիմքով ազգանուններ
Արմենուհի Ալեքսանյան

**Արմենուհի Ալեքսանյան** (), բանաստեղծուհի, խմբագիր, ՀԳՄ անդամ՝ 2007 թվականից։

## Կենսագրություն
Ծնվել է 1976 թվականի օգոստոսի 3-ին Արարատի մարզի Վեդի քաղաքում։ Սովորել է Լուսաշողի, այնուհետև Վեդիի թիվ 2 միջնակարգ դպրոցներում։ 1999 թվականին ավարտել է Երևանի պետական համալսարանի բանասիրական ֆակուլտետը։ 1999-2005 թվականներին աշխատել է Արարատի մարզի Լուսաշող գյուղի միջնակարգ դպրոցում՝ որպես հայոց լեզվի և գրականության ուսուցչուհի։ Այնուհետև աշխատել է «Նոր հայացք» թերթում, որպես լրագրող, ապա՝ «Իրավայան Զարկերակ» ամսագրում՝ որպես գլխավոր խմբագիր։ Այժմ ապրում է Արարատի մարզի Արմաշ գյուղում։

Նրա բանաստեղծությունների ժողովածուն 2003 թվականին արժանացել է ՀԳՄ և «Գ․ Դարբինյան» հիմնադրամի մրցանակին։

## Երկեր
* Սովորական խամաճիկ (բանաստեղծություններ), Ե․, 2003։

## Ծանոթագրություններ

Կատեգորիա:Հայ բանաստեղծուհիներ
Կատեգորիա:Հայ խմբագիրներ
Կատեգորիա:Հայ լրագրողներ
Կատեգորիա:Հայաստանի գրողների միության անդամներ
Սաբրինա Մայեր

**Սաբրինա Մայեր** (գերմաներեն՝ *Sabrina Maier.* ), ավստրիացի լեռնադահուկորդուհի։ Մասնագիտացել է ճեպավայրէջք / Downhill-ի և գերհսկա սլալոմ / Super-G-ի մարզաձևերում։ 2021 թվականին հռչակվել է Ավստրիայի չեմպիոնուհի։ Մասնակցել է աշխարհի գավաթի խաղարկության հեղինակավոր մրցաշարերին։

## Կարիերա
2011 թվականի փետրվարին Սաբրինան Ավստրիան ներկայացրել է 2011 թվականի Եվրոպական պատանեկան օլիմպիական ձմեռային փառատոնում, և  բրոնզե մեդալներ է նվաճել հսկա սլալոմում ու սլալոմում։ 2015 թվականի դեկտեմբերի 4-ին Մայերը կատարել է իր նորամուտը աշխարհի գավաթի խաղարկությունում՝ կանադական Լեյք Լուիս քաղաքում անցկացված մրցափուլում մասնակցելով ճեպավայրէջքի մրցումներին։ 2015 թվականի դեկտեմբերի 18-ին նա վաստակել է իր առաջին  միավորները աշխարհի գավաթի խաղարկությունում՝ Ֆրանսիայի Վալ դ'Իզեր քաղաքում անցկացված մրցափուլում զբաղեցնելով 23-րդ տեղը  համակցված՝ Alpine combined  մրցաձևում։

## Արդյունքները աշխարհի գավաթի խաղարկությունում

## Ծանոթագրություններ

## Արտաքին հղումներ
* Sabrina Maier at the International Ski and Snowboard Federation
* Sabrina Maier World Cup standings at the International Ski Federation
* Sabrina Maier at Ski-DB Alpine Ski Database 

Կատեգորիա:1994 ծնունդներ
Կատեգորիա:Ապրող անձինք
Կատեգորիա:Դահուկորդուհիներ
Կատեգորիա:Մարզիկներ այբբենական կարգով
Կատեգորիա:Մարզուհիներ
Հաշթպար

**Հաշթպար** (), քաղաք Իրանի հյուսիս-արևմուտքում` Գիլան նահանգում։ Հանդիսանում է Թալեշ շահրեստանի վարչական կենտրոնը։ Վերջին մարդահամարի տվյալներով բնակչությունը կազմում է ։

Գտնվում է Գիլանի հյուսիսային մասում` օսթանի վարչական կենտրոն Ռաշթից մոտ 78 կմ հյուսիս-արևմուտք, Կասպից ծովի ափից 5 կմ հեռավորության վրա։ Հայտնի է նաև *Թալեշ* անվան տակ։

## Բնակչություն
Բնակչությունը 2016 թվականի մարդահամարի տվյալներով կազմում էր 54 178 մարդ, որոնք կազմում էին 16 832 տնտեսություն։ Լանգարուդը Գիլանի բնակչությամբ հինգերորդ ամենախոշոր քաղաքն է Ռաշտից, Բանդարե Անզալիից, Լահիջանից և Լանգարուդից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Բնակիչները հիմնականում թալիշներ են, բնակվում են նաև ադրբեջանցիներ։

## Ծանոթագրություններ

Կատեգորիա:Իրանի քաղաքներ
Մեշգինշահր

**Մեշգինշահր** (), քաղաք Իրանի հյուսիս-արևմուտքում` Արդաբիլ օսթանում։ Հանդիսանում է համանուն շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է ։

Գտնվում է Արդաբիլ օսթանի արևմտյան մասում` օսթանի վարչական կենտրոն Արդաբիլից մոտ 53 կմ հյուսիս-արևմուտք, Սավալան լեռնազանգվածից դեպի հյուսիս-արևմուտք։

## Բնակչություն
Քաղաքի բնակչությունը 2016 թվականի մարդահամարի տվյալներով կազմում էր 74 109 մարդ, որոնք կազմում էին 21 926 տնտեսություն։  Արդաբիլ օսթանի բնակչությամբ երրորդ ամենախոշոր քաղաքն է օսթանի վարչական կենտրոն Արդաբիլից և Փարսաբադից հետո։ Բնակչության փոփոխությունը ժամանակի ընթացքում բերված է աղյուսակում ստորև.

Բնակիչները հիմնականում իրանական ադրբեջանցիներ են։

## Ծանոթագրություններ

Կատեգորիա:Իրանի քաղաքներ
Ջուղա շահրեստան

**Ջուղա** շահրեստան (), շահրեստան (գավառ) Իրանի հյուսիս-արևմուտքում՝ Արևելյան Ադրբեջան օսթանի հյուսիսարևմտյան մասում։ Բնակչությունը վերջին մարդահամարի տվյալներով կազմում է ։

Հյուսիսից սահմանակից է Հայաստանի Սյունիքի մարզի և Ադրբեջանի Հանրապետության Նախիջևանի Ինքնավար Հանրապետություն հետ, որոնցից բաժանված է Արաքս գետով։ Նաև սահմանակից է Արևելյան Ադրբեջան օսթանի Խուդափերին (արևելքից), Վարզաղան (հարավ-արևելքից) և Մարանդ շահրեստանների և Արևմտյան Ադրբեջան օսթանի Փոլդաշտ շահրեստանի (արևմուտքից) հետ։

Շահրեստանի տարածքով է անցնում Իրանը Հայաստանի հետ կապող ճանապարհը. այստեղ է գտնվում միակ Ագարակ-Նուրդուզ սահմանային անցակետը։

## Բնակչություն
2006 թվականի մարդահամարի տվյալներով շահրեստանի բնակչությունը կազմում էր 52 176 մարդ՝ 14 186 տնային տնտեսություններում։ 2011 թվականի մարդահամարը հաշվառել էր 55 166 մարդ, որոնք ապրում էին 16 103 տնտեսություններում։ Ըստ վերջին՝ 2016 թվականի մարդահամարի տվյալների՝ բնակչությունը կազմում էր արդեն 61 358 մարդ՝ 19 443 տնտեսություններում։

Բնակիչերը հիմնականում իրանական ադրբեջանցիներ են։

## Վարչական բաժանում
Վարչական տեսանկյունից շահրեստանը բաժանված է 2 բախշերի (շրջանների), որոնք իրենց հերթին ընդգրկում են 5 գյուղական շրջաններ և 3 քաղաքներ։ Շահրեստանի բաժանում վարչական միավորների ըստ վերջին մարդահամարների  բնակչության տվյալների հետ մեկտեղ բերված են աղյուսակում ստորև.

## Հայկական հետք
Հնում շահրեստանի տարածքը մասն է կազմել Մեծ Հայքի Վասպուրական աշխարհի (նահանգի) Բաքրան (կամ Մարանդ) և Պարսպատունիք գավառների։

Հայկական մշակութային ժառանգության պահպանված կոթողներից կարևորագույնը Դարաշամբի Սուրբ Ստեփանոս վանքն է, որը գտնվում է Իրանական Ջուղայից մոտ 12 կմ արևմուտք։ Մոտակայքում են նաև Ներքին Դարաշամբի Սուրբ Աստվածածին եկեղեցին և Հովվի մատուռը։

## Ծանոթագրություններ

Կատեգորիա:Արևելյան Ադրբեջան նահանգ
Կատեգորիա:Իրանի աշխարհագրություն
Շահին Բաղիրով

**Շահին Սոլթան օկլի Բաղիրով** (, ), Ադրբեջանի Հանրապետության պետական ​​մաքսային կոմիտեի նախագահ (2023 թվականից), մաքսային ծառայության գեներալ-լեյտենանտ (2014 թ.)։ Նա «Հայրենիքին մատուցած ծառայությունների համար» շքանշանի բոլոր աստիճանների դափնեկիր է:

## Կենսագրություն
Շահին Սոլթան օկլի Բաղիրովը ծնվել է 1965 թվականի հունվարի 12-ին Բաքվում։ 1986 թվականին ավարտել է Վորոնեժի պետական ​​համալսարանի տնտեսագիտական ​​ֆակուլտետը, իսկ 2003 թվականին՝ որպես երկրորդ կրթություն, ավարտել է Ռուսաստանի մաքսային ակադեմիայի մաքսային աշխատանքի կազմակերպման ֆակուլտետը։ 2004 թվականին ավարտել է նույն ակադեմիայի ասպիրանտուրան և ստացել տնտեսագիտական ​​գիտությունների թեկնածուի գիտական ​​աստիճան։

Շահին Բաղիրովը աշխատանքի է անցել Ադրբեջանի ագրոարդյունաբերական համալիրի համակարգում՝ նշանակման հիման վրա։ 1992 թվականից աշխատանքի է անցել մաքսային համակարգում որպես տեսուչ, Բաքվի գլխավոր մաքսային վարչության տեսուչ, «Ալի-Բայրամլի» մաքսակետի պետ, աշխատել մաքսային հսկողության գլխավոր վարչությունում, ներքին անվտանգության վարչությունում, պետի տեղակալ, ապա՝ մաքսային հսկողության գլխավոր վարչության պետ։

Շահին Բագիրովը 2014-2018 թվականներին եղել է ԱՀ պետական ​​մաքսային կոմիտեի նախագահի տեղակալը։ 2019-2022 թվականներին աշխատել է հարկերի և էկոնոմիկայի նախարարությանն առընթեր անշարժ գույքի պետական ​​ծառայությունում։ 2022 թվականին ԱՀ նախագահի հրամանագրով նշանակվել է Մաքսային պետական ​​կոմիտեի նախագահի առաջին տեղակալ, միևնույն ժամանակ նրան տրվել է նախագահի պարտականությունները ժամանակավորապես կատարելու լիազորություն։ Նա այս ​​կոմիտեի նախագահ է նշանակվել 2023 թվականի փետրվարի 14-ին։

2005 թվականի հունվարի 28-ին նրան շնորհվել է մաքսային ծառայության գեներալ-մայորի, իսկ 2014 թվականի փետրվարի 3-ին՝ մաքսային ծառայության գեներալ-լեյտենանտի հատուկ կոչում։

2025 թվականի հունվարի 11-ին Ադրբեջանի Հանրապետությունում մաքսային գործերի զարգացման գործում մատուցած ծառայությունների և մաքսային մարմիններում երկարամյա արդյունավետ գործունեության համար պարգևատրվել է «Երկրին ծառայության համար» 1-ին աստիճանի շքանշանով։

## Ծանոթագրություններ
Գոթֆրիդ Դինսթ

**Գոթֆրիդ Դինսթ** (), շվեյցարացի ֆուտբոլային մրցավար, պասարկել է Աշխարհի, Եվրոպայի առաջնությունների, Չեմպիոնների գավաթի և Տոնավաճառների գավաթի եզրափակիչ հանդիպումները։

## Կենսագրություն
Գոթֆրիդ Դինսթը սպասարկել է 1961 թվականի չեմպիոնների գավաթի եզրափակիչը, 1962 թվականի աշխարհի առաջնության հանդիպումները, 1965 թվականի տոնավաճառների գավաթի եզրափակիչ, ինչպես նաև 1966 թվականի աշխարհի և 1968 թվականի Եվրոպայի առաջնությունների եզրափակիչ հանդիպումները։ 1960-ականներին նա համարվում էր Եվրոպայի լավագույն մրցավարներից մեկը։

1966 թվականին նա դատել է 1966 թվականի աշխարհի առաջնության եզրափակիչը, որը կայացել է հուլիսի 30-ին, որտեղ Անգլիայի հավաքականը հանդիպել է Գերմանիայի հավաքականի հետ։ Հանդիպման հիմնական ժամանակն ավարտվել է 2:2 հաշվով։ Լրացուցիչ ժամանակում տեղի ունեցավ մի դրվագ, որի շուրջ վեճը շարունակվել է երկար ժամանակ․ տանտերերի՝ Անգլիայի գրոհներից մեկի ժամանակ Ջեֆրի Հարստը հզոր հարված է կատարել դարպասին։ Գնդակը դիպչել է խաչաձողին, արտացոլվել է կա՛մ գծի վրա, կա՛մ դրանից հետև և ցատկել դաշտ։ Գոթֆրիդ Դինսթը եզրային մրցավար Թոֆիկ Բահրամովի հետ քննարկումից հետո գրանցել է գոլ։

Չնայած հնարավոր սխալին, Դիենսթին երկու տարի անց վստահվել է 1968 թվականի Եվրոպայի առաջնության եզրափակիչի սպասարկումը, որը կրկին ավարտվել է սկանդալով։ Նրան մեղադրում էին մրցաշարի տանտերերի՝ Իտալիայի հավաքականի նկատմամբ բարեհաճ վերաբերմունքի մեջ։ Առաջին խաղակեսում նա 11 մետրանոց չի նշանակել, երբ տանտերերի պաշտպան Ջորջո Ֆերինին վայր է գցել տուգանային հրապարակ ներխուժած Բարի Տրիվիչին։ Երկրորդ խաղակեսի վերջում նա չեղյալ է հայտարարել Դրագան Ջաիչի խփած մաքուր գոլը, իսկ մի քանի րոպե անց նա «օգնել է» տանտերերին հավասարեցնել հաշիվը։ Նույն թվականին ավարտել է մրցավարի կարիերան։ Ընդհանուր առմամբ նա դատել է 28 միջազգային, 42 եվրագավաթային և 252 առաջնության հանդիպում։

## Ծանոթագրություններ

  
Կատեգորիա:Շվեյցարացի ֆուտբոլիստներ
Կատեգորիա:Շվեյցարացի ֆուտբոլային մրցավարներ
Պավել Կրալովեց

**Պավել Կրալովեց** (), մասնագիտությամբ ինժեներ, չեխ ֆուտբոլի մրցավար։

## Կենսագրություն
Պավել Կրալովեցը պատանեկության տարիներին ֆուտբոլ է խաղացել, սակայն 1993 թվականին ստացած վնասվածքը ստիպել է նրան թողնել իր խաղային կարիերան և հոր առաջարկով տեղափոխվել մրցավարական բաժին։

2002 թվականին նա առաջին անգամ դատել է Չեխիայի ֆուտբոլի առաջնության բարձրագույն լիգայի հանդիպում։ 2005 թվականին ստացել է ՖԻՖԱ-ի մրցավարի կարգավիճակ և միջազգային հանդիպումներ դատելու հնարավորություն։ Նա իր միջազգային նորամուտը նշել է մրցելով 2005 թվականի Եվրոպայի երիտասարդական առաջնության եզրափակիչ փուլի Իսրայելի և Շվեյցարիայի հավաքականների հանդիպման ժամանակ։ Ակումբային մակարդակով առաջին միջազգային հանդիպումը նա վարել է 2005 թվականին՝ ՈՒԵՖԱ-ի գավաթի որակավորման փուլի «ԱՊՕԵԼ»-«Բիրկիրկարա» (4:0) հանդիպումը։

2011 թվականին նա ընդգրկվել է Մեքսիկայում ընթացող ֆուտբոլի աշխարհի երիտասարդական առաջնությունը սպասարկող մրցավարների ցուցակում, իսկ 2012 թվականին՝ Լոնդոնում կայացած ֆուտբոլի օլիմպիական մրցաշարի խաղերին։ Նա վարել է նաև 2010 և 2014 թվականների աշխարհի առաջնության ընտրական մրցաշարերի հանդիպումներ։

2013 թվականին նա ընդգրկվել է Բրազիլիայում անցկացվող ՖԻՖԱ-ի աշխարհի առաջնության մրցավարների 52 թեկնածուների ընտրական ցուցակում, սակայն վերջնական ցուցակում չի հայտնվել։

2016 թվականի մարտի 1-ին ընտրվել է 2016 թվականի ֆուտբոլի Եվրոպայի առաջնության մրցավարներից մեկը։

## Ծանոթագրություններ

 
Կատեգորիա:Չեխ ֆուտբոլային մրցավարներ
Թելման Ադիգոզալով

**Թելման Աբասգուլի օղլի Ադիգոզալով** (, ), Ադրբեջանական հեռուստատեսության, թատրոնի և կինոյի դերասան, հաղորդավար, ԱՀ ժողովրդական արտիստ (2006 թ.)։

## Կենսագրություն
Թելման Ադիգոզելովը ծնվել է 1953 թվականի հուլիսի 17-ին Բալաքեն քաղաքում։ 1975 թվականին ավարտել է Ադրբեջանի պետական ​​արվեստի ինստիտուտի դրամատիկական և կինոյի դերասանական ֆակուլտետը։ 1980 թվականից Ազգային ակադեմիական դրամատիկական թատրոնում աշխատանքի անցած դերասանը թատրոնի բեմում հետաքրքիր կերպարներ է ստեղծել։ 

Դերասանը բնորոշ դերեր է կատարել այնպիսի ֆիլմերում, ինչպիսիք են՝ «Կանաչ ակնոցներով մարդը», «Այստեղից և այստեղից», «Հարևանները», «Նասիմի», «Դեմք դեպի քամին», «Հիշողությունների լողափ»՝ արտադրված «Ադրբեջանֆիլմ» կինոստուդիայի կողմից։

Թելման Ադիգոզելովը մահացել է սրտի անբավարարությունից 2010 թվականի ապրիլի 15-ին 56 տարեկան հասակում։ Նա թաղվել է Ֆաթմայի գյուղի գերեզմանատանը։
## Արտաքին հղումներ

* 13 ildir nə ailəsi, nə də dostları onun itkisi ilə barışır

## Ծանոթագրություններ
Սան Մարկո (շրջան)

**Սան Մարկո** (), Վենետիկի վեց պատմական շրջաններից ամենակենտրոնականը։ Շրջանը նաև իր մեջ է ներառում Սան Ջորջո Մաջորե կղզին։

2007 թվականի դեկտեմբերի 12-ի տվյալներով՝ շրջանում ապրում էր 4236 մարդ։

## Անվանում

Շրջանի անվանումը ծագել է Վենետիկի հովանավոր Սուրբ Մարկոսի անունից։

## Նշանակալի օբյեկտներ
Այստեղ են կենտրոնացած կղզու հիմնական օբյեկտներն ու տեսարժան վայրերի մեծ մասը՝ ներառյալ Սան Մարկոյի կենտրոնական համալիրը, որը ներառում է.

* Սուրբ Մարկոսի հրապարակ
* Սուրբ Մարկոսի տաճար
* Դոժերի պալատ
* Մարչիանա գրադարան
* Լոջետտա
* Կամպանիլա
* Հին և նոր պրոկուրացիաներ
* Սան Մարկոյի սյուներ
* Ժամացույցի աշտարակ

Բացի այդ, տարածքում կան մեծ թվով այլ տեսարժան վայրեր.

* Պալացցո Դանդոլո
* Լա Ֆենիչե
* Պալացցո Գրասսի
* Պալացցո Կոնտարի դել Բովոլո
* Պալացցո Կոնտարինի Ֆազան
* Սան Բենետո, Սան Ֆանտին, Սանտա Մարիա դել Ջիլիո, Սան Մաուրիցիո, Սան Մոիզե, Սանտո Ստեֆանո, Սան Սալվադոր, Սան Ջուլիան և Սան Սամուել եկեղեցիներ։

## Ծանոթագրություններ

Կատեգորիա:Վենետիկի շրջաններ
Էլիզաբեթ Ռայզինգեր

**Էլիզաբեթ Ռայզինգեր** (գերմաներեն՝ *Elisabeth Reisinger.* ), ավստրիացի լեռնադահուկորդուհի։

## Կարիերա
2019 թվականին Ռայզինգերը ճանաչվել է Եվրոպայի գավաթի խաղարկության հաղթող ընդհանուր հաշվարկով՝ առաջին տեղ գրավելով նաև ճեպավայրէջք / Downhill և գերհսկա սլալոմ / Super-G մրցաձևերում։

## Արդյունքները աշխարհի գավաթի  խաղարկություններում
; Լավագույն 10-յակ

## Արդյունքները Եվրոպայի գավաթի խաղարկությունում
Ռեյզինգերը հաղթթող է ճանաչվել Եվրոպայի գավաթի 2019 թվականի խաղարկությունում՝ ընդհանուր հաշվարկով, առաջին տեղ է գրավել նաև ճեպավայրէջքի և գերհսկա սլալոմի մրցումներում։

* FIS լեռնադահուկային սպորտի Եվրոպայի գավաթի խաղարկության հաղթող
** Ընդհանուր հաշվարկով՝ 2019  թ.
** Ճեպավայրէջք / Downhill՝ 2019 թ.
** Գերհսկա սլալոմ / Super-G՝ 2019 թ.

## Ծանոթագրություններ

## Արտաքին հղումներ
* Elisabeth Reisinger at FIS (alpine) 
* Elisabeth Reisinger at Ski-DB Alpine Ski Database 

Կատեգորիա:1996 ծնունդներ
Կատեգորիա:Ապրող անձինք
Կատեգորիա:Դահուկորդուհիներ
Կատեգորիա:Մարզիկներ այբբենական կարգով
Կատեգորիա:Մարզուհիներ
Ռեջո Մուլիչի

**Ռեջո Մուլիչի** (, սերբոխորվաթերեն՝ Redžo Mulić/Реџо Мулић, ), հարավսլավացի կոմպոզիտոր Չեռնոգորիայից, երգչուհի Նեջմիյե Պագարուշայի ամուսինը։

## Կենսագրություն
Ծնվել է Գուսինեում, Սերբերի, Խորվաթների և Սլովենների Թագավորությունում (այժմ Չեռնոգորիա) էթնիկ ալբանացիների ընտանիքում և մինչև 1941 թվականը հաճախել է իսլամական սեմինարիա Սկոպյեում (այժմ՝ Հյուսիսային Մակեդոնիա)։ Այնուհետև հաջորդ երեք տարիների ընթացքում  ապրել է Պրիշտինա (Կոսովոյում), 1946 թվականին ընդունվեց Բելգրադի երաժշտական ​​դպրոցը, սակայն չի ավարտել ուսումը, քանի որ շուտով ձերբակալվել և հիասթափվելքաղաքական դրդապատճառներով։ 1953 թվականին ազատվել է բանտից և վերադարձել Կոսովո; աշխատել է որպես երաժշտության ուսուցիչ Պրիզրենում, իսկ ավելի ուշ՝ որպես պրոդյուսեր Ռադիո Պրիշտինայում։ Մուլիչին երկու անգամ ամուսնացած է եղել։ Նրա երկրորդ կինը Նեջմիյե Պագարուշան էր, որը նաև հայտնի է որպես «Կոսովոյի սոխակ», ում համար նա շատ հաջող երգեր է հորինել և եղել նրա հաջողության մի մասը։

Նա հեղինակել է տարբեր երաժշտական ստեղծագործություններ՝ սիմֆոնիաներից մինչև խմբերգային երգեր։ Հատկանշական է, որ նա երկու բալետների (Nita and Legjenda mbi ngadhënjimin), ինչպես նաև 1979 թվականի «Era dhe Lisi» ֆիլմի երաժշտության հեղինակն է։ Նրա գործերը մեծ ճանաչում ստացան նախկին Հարավսլավիայում։ Արժանացել է բազմաթիվ մրցանակների և պետական ​​պարգևների։

## Ամենակարևոր աշխատանքներ
* Կոսովոյի առաջին սիմֆոնիան,
* Կոսովոյի երկրորդ սիմֆոնիա,
* սիմֆոնիկ ֆանտազիա,
* Հովվական և խաղ,
* Պրիզրենյան ջրաներկ,
* Հերոսի լեգենդը (նվիրված Միլադին Պոպովիչին),
* Լեգենդ ջութակի և դաշնամուրի համար,
* Էլեգիա թավջութակի, ջութակի և դաշնամուրի համար

## Կանտատներ
* Հարավսլավիա
* Բանաստեղծություն նրանց համար
* հերոսի մահ
* Բարեշա, (Հովիվ), ձայնի և նվագախմբի համար։

## Վոկալ ստեղծագործություններ
* Կոսովո,
* Փոքր հանրաճանաչ սյուիտ,
* Vjeshta, (Աշուն I) – Անգլիայի Լանգոլեն քաղաքում կայացած համաշխարհային փառատոնի առաջին մրցանակ,
* Աշուն II,

## Երաժշտություն ֆիլմերի համար
* Կապիտան Լեշի, 1960, ռեժիսոր Զիկա Միտրովիչ,
* Հաշվարկ, 1962, ռեժիսոր՝ Զիկա Միտրովիչ,
* Գայլը Պրոկլետիեից (ալբ.), 1968, ռեժիսոր Միոմիր Ստամենկովիչ
* Քամին և կաղնին, 1979, ռեժիսոր՝ Բեսիմ Սահաթչիու

## Երաժշտություն թատերական ներկայացումների համար
* Օմեր և Մերիմա,
* Երեք քույրեր,ամուսնություն,
* Զայրույթ,
* Ահմեդ Կիրեզի. Էրհևեջա, 1966 թ
* Իրկուտսկի պատմություն,
* Պելինովո,
* Նիտա,
* Դունդո Մարոժեն և ուրիշներ

## Երաժշտություն բալետի համար
* Հաղթանակի լեգենդը
* Նիտա (անավարտ)

## Գրականություն
* Akil Koci: Elementi šiptarskog muzičkog folklora u delima naših kompozitora, u: Rad XIV kongresa Saveza folklorista Jugoslavije (Prizren, 1967), zbornik radova, Beograd, 1974.
* Akil Koci: Redžo Mulić: Druga kosovska simfonija, dodatak uz LPY „Redžo Mulić“, Udruženje estradnih umetnika Kosova, Muzička produkcija RT Prištine, 1983,
* Zuvdija Hodžić: Omaž Redžu Muliću, 21. Plavski književni susreti, 11.avgust, 2003.

## Ծանոթագրություններ

Կատեգորիա:20-րդ դարի կոմպոզիտորներ
Արաքս հանդեսի մատենագիտություն

**«Արաքս» հասարակական-քաղաքական, գրական հանդեսը** տպագրվել է  Ս.Պետերբուրգում 1887-1898 թթ. Սիմոն Գուլամիրյանի խմբագրությամբ։ «Արաքս»-ի մատենագիտությունը կազմվել է Ազգային գրադարանում և 90-ական թթ. սկզբին պատրաստ է եղել տպագրության, սակայն հայտնի պատճառներով ձգձգվել է։ Կարևորելով այդ հանդեսի նշանակությունը և նկատի ունենալով անվանի մատենագետ Կարապետ Քացախյանի աշխատանքի արժանիքները անհրաժեշտ է համարվել ձեռնարկելու սույն մատենագիտության տպագրությունը։ Աշխատանքը հայ ժողովրդի պատմության, աշխարհագրության, մշակույթի, գրականության ու այլևայլ բնագավառները ներկայացնող նյութերի շտեմարան է։ Այն արժևորվում է նաև հարուստ օժանդակ ցանկերով։ Մատենագիտությունը խմբագրել է անվանի ազգագրագետ, բանագետ Արտաշես Նազինյանը, և այն առանց խմբագրական միջամտության ներկայացվել է հանրությանը։

## «ԱՐԱՔՍ» ՀԱՆԴԵՍԻ ՀՐԱՏԱՐԱԿՈՒԹՅԱՆ ՊԱՐԲԵՐԱԿԱՆՈՒԹՅՈՒՆԸ
1887 թ. - գիրք Ա (նոյեմբեր).

1888 թ. - գիրք Բ (մայիս).

1889 թ. - գիրք Ա Բ (հունիս, դեկտեմբեր)

1890 թ. - գիրք Ա Բ (հունիս, դեկտեմբեր)

1892 թ. - գիրք Ա Բ (հունիս, դեկտեմբեր)

1893 թ. - գիրք Ա, Բ

[1894-1895](https://tert.nla.am/archive/NLA%20AMSAGIR/Araqs%20SanktPeterburg/1894-95(1)_ocr.pdf) - գիրք Ա եւ Բ (միացյալ)

1896 թ. - գիրք Ա.

1897 թ. - գիրք Բ.

1898 թ. - գիրք Ա.

1887-1891թթ. հանդեսը անվանվել է պատկերազարդ։

1892 թ. մինչ դադարը գրական եւ գեղարվեստական պատկերազարդ հանդես։

1887-1890 թթ. հանդեսը տպագրվել է Պետերբուրգում Ի. Ն. Սկորոխոդովի տպարանում։

1892 թ. մինչ դադարը` Պետերբուրգում Յ. Ի. Լիբերմանի տպարանում։

Իր գոյության ողջ ընթացքում հանդեսի հրատարակիչ-խմբագիրը եղել է Սիմեոն Գուլամիրյանցը։

## Մատենագիտության կազմությունը
Գուլամիրյանցը հանդեսի 1887թ. Ա գրքի խմբագրականում գրել է. «Արաքսի» երեւան գալը հանկարծակի չէ. նա պտուղ է երկարամյա մտածմունքների... «Արաքսը» բարոյական պարտականություն է համարում բովանդակ Տաճկաստանի հայ ժողովրդի վիճակի ուսումնասիրության վրա առանձնապես ուշադրություն դարձնել։

«Արաքսը» հետևել է նաև այլ երկրներում ցրված հայերի բարոյական և կրթական վիճակը ուսումնասիրելու խնդրին...»

Հարազատ մնալով իր գրական դավանանքին՝ ընթերցողը կնկատի, որ հանդեսի էջերը իրոք լի են Արեւմտյան Հայաստանի ու Թուրքիայի հայաբնակշրջանների մասին գրված այնչափ շահեկան ամենատարբեր բնույթի (ազգագրական, ժողովրդական, պատմական, աշխարհագրական, ճանապարհորդական եւ այլն) հոդվածներով։

Հանդեսի ծավալի փոքրությունը, մատենագիտության կազմող Կ. Քացախյանին, թելադրել է ծաղկաքաղ չանել ու չառանձնացնել նրանից ժողովրդագիտությանը վերաբերող նյութերը, այլ մատենագիտությունը ընթերցողին ներկայացնել ամբողջությամբ՝ ժամանակագրության սկզբունքով չհանելով նրանից և ոչ մի աղյուսիկ։ Մատենագիտության վերջում զետեղված են օժանդակ ցանկեր.

* Թեմատիկ առարկայական
* «Արաքս» հանդեսում տպագրված նյութերի վերնագրային ցանկ
* Անձնանունների
* Տեղանունների
* «Արաքս» հանդեսի «Գեղարվեստական» բաժնում տեղ գտած վերա- տպությունների ցանկ
* «Արաքսում» տպագրված լուսանկարների ցանկ,

Դրանք կօգնեն ընթերցողին ներկայացված նյութերի բազմազանության մեջ հեշտությամբ կողմնորոշվելու խնդրում։

## Ծանոթագրություններ
Յուլիա Շայբ

**Յուլիա Շայբ** (գերմաներեն՝ *Julia Scheib.* ), ավստրիացի լեռնադահուկորդուհի։

## Կարիերա
Յուլիա Շայբը միջազգային մրցասպարեզում իր մրցելույթներն սկսել է պատանեկան տարիքից։ 2016 թվականին մասնակցելով Լիլիհամերում կայացած պատանեկան օլիմպիական խաղերին՝ նա արծաթե մեդալ է նվաճել գերհսկա սլալոմ մրցաձևում։ Երկու տարի անց՝ 2018 թվականին շվեյցարական Դավոսում անցկացված աշխարհի պատանեկան առաջնությունում նա հսկա սլալոմում տիրացել է ոսկե մեդալին, թիմային հաշվարկով էլ արժանացել բրոնզե պարգևի։ Հաջորդ տարի իտալական Վալ դի Ֆասայում կայացած աշխարհի պատանեկան առաջնությունում արծաթե մեդալ է նվաճել գերհսկա սլալոմում։

FIS լեռնադահուկային սպորտի աշխարհի գավաթի խաղարկության մրցափուլերում Յուլիա Շայբը իր կարիերայի ընթացքում չորս անգամ տեղ է զբաղեցրել լավագույն 15 լեռնադահուկորդուհիների ցանկում։

## Արդյունքները աշխարհի գավաթի խաղարկություններում
; Լավագույն 15-յակ

## Ծանոթագրություններ

## Արտաքին հղումներ
* Յուլիա Շայբի պաշտոնական կայքէջը
* Պրոֆիլը FIS-ի կայքում 

Կատեգորիա:1998 ծնունդներ
Կատեգորիա:Ապրող անձինք
Կատեգորիա:Դահուկավազորդուհիներ
Կատեգորիա:Մարզիկներ այբբենական կարգով
Կատեգորիա:Մարզուհիներ
Սան Պոլո

**Սան Պոլո** (), Վենետիկի պատմական վեց շրջաններից մեկը։ Գտնվում է քաղաքի կենտրոնում՝ Սան Մարկո և Սանտա Կրոչե շրջանների միջև։ Սան Պոլոն Ռիալտո կամրջով միացված է Մեծ ջրանցքի աջ ափին։ 1097 թվականից տարածքը ծառայել է որպես Վենետիկի առևտրային կենտրոն։

## Անվանում
Տարածքի անվանումը վենետիկյան բարբառից թարգմանվում է որպես «Սուրբ Պողոս» և կապված է այստեղ գտնվող համանուն եկեղեցու հետ։

## Տեսարժան վայրեր
Սան Պոլոյի տեսարժան վայրերն են Սան Ջակոմո դի Ռիալտո եկեղեցին՝ քաղաքի ամենահին եկեղեցին, որը հիմնադրվել է 9-րդ դարում, Սանտա Մարիա Գլորիոզա դե Ֆրարիի բազիլիկան, Սան Ռոկկո և Սկուոլա Գրանդե դի Սան Ռոկկո եկեղեցին, Սան Ջիովաննի Էլեմոսինարիո եկեղեցին, Պալացցո Ալբրիցցին և Պոնտե դելլե Տետտեն։

## Ծանոթագրություններ

Կատեգորիա:Վենետիկի շրջաններ
Սահանդ

**Սահանդ** (, ), քաղաք Իրանի հյուսիս-արևմուտքում` Արևելյան Ադրբեջան օսթանի Օսքու շահրեստանում։ Վերջին մարդահամարի տվյալներով քաղաքի բնակչությունը կազմում է ։

Գտնվում է Արևելյան Ադրբեջան օսթանի կենտրոնական մասում՝ օսթանի վարչական կենտրոն Թավրիզից մոտ 15 կմ հարավ-արևմուտք։ Մինչև 2011 թվականը չի ունեցել քաղաքի կարգավիճակ։

## Բնակչություն
Բնակչությունը 2016 թվականի մարդահամարի տվյալներով կազմում էր 82 494 մարդ, որոնք կազմում էին 25 802 տնտեսություն։ Սահանդը Արևելյան Ադրբեջանի բնակչությամբ յոթերորդ ամենախոշոր քաղաքն է։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Բնակիչները հիմնականում իրանական ադրբեջանցիներ են։

## Ծանոթագրություններ

Կատեգորիա:Արևելյան Ադրբեջան նահանգ
Կատեգորիա:Իրանի աշխարհագրություն
Կատեգորիա:Արևելյան Ադրբեջան նահանգի քաղաքներ
Էլինա Շթարի

**Էլինա Շթարի** (գերմաներեն՝ *Elina Stary.* ), թույլ տեսողություն ունեցող ավստրիացի լեռնադահուկորդուհի։

## Կարիերա
Աչքի բնածին ալբինիզմի պատճառով Էլինան ունի մոտավորապես 2% տեսողություն։ Դահուկներով սահել սկսել է երկու տարեկանից, իսկ լեռնադահուկային սպորտով զբաղվել է մոտավորապես ութ տարեկանից՝ հաճախելով պարապմունքների SKO ESV St. Veit ակումբում։ Ավստրիայի հավաքականում մարզվել է Մարկուս Գուտենբրունների և Սաշա Կավելարի ղեկավարությամբ։

Միջազգային մրցասպարեզում Շթարին իր նորաուտը նշել է 2021 թվականին Նորվեգիայի Լիլեհամմեր քաղաքում անցկացված պարա-ձմեռային սպորտի աշխարհի առաջնությունում, որտեղ արծաթե մեդալ է նվաճել սլալոմում և բրոնզե մեդալներ՝ հսկա սլալոմում ու զուգահեռ մրցավազքում։ Նա ներկայացրել է Ավստրիան Չինաստանում՝ Պեկինում 2022 թվականին կայացած ձմեռային պարալիմպիկ խաղերում՝  լինելով այդ խաղերի ամենաերիտասարդ մասնակիցը։ Աշխարհի գավաթի խաղարկության 2022-2023 մրցաշրջանում զբաղեցրել է 3-րդ տեղը ընդհանուր դասակարգման մեջ և  2-րդը՝ հսկա ոլորավայրէջքի և հատուկ ոլորավայրէջքի դասակարգման աղյուսակներում։

## Ծանոթագրություններ

## Արտաքին հղումներ
(EN) Էլինա Շթարին պարալիմպիկ սպորտի միջազգային կոմիտեի paralympic.org կայքում

Կատեգորիա:2006 ծնունդներ
Կատեգորիա:Ապրող անձինք
Կատեգորիա:Դահուկավազորդուհիներ
Կատեգորիա:Մարզիկներ այբբենական կարգով
Կատեգորիա:Մարզուհիներ
Քրիստինա Շայեր

**Քրիստինա Շայեր** (գերմաներեն՝ *Christine Scheyer.* ), ավստրիացի լեռնադահուկորդուհի։ Մասնագիտացել է ճեպավայրէջք / downhill  և գերհսկա ոլորավայրէջք / super-G, ինչպես նաև համակցված մարզաձևերում։ Աշխարհի գավաթի խաղարկությունում իր նորամուտը նշել է 2014 թվականի դեկտեմբերին։ Այդ հեղինակավոր մրցաշարում առաջին անգամ պատվո հարթակ է բարձրացել 2017 թվականի հունվարին՝ Ալտենմարկտ-Զաուխենզեեում անցկացված մրցափուլում ճեպավայրէջքի մրցումներում հաղթանակ տանելու համար։

Շայերը մասնակցել է 2022 թվականի ձմեռային օլիմպիական խաղերին և վեցերորդ տեղը գրավել համակցված մրցաձևում։

## Արդյունքներըաշխարհի գավաթի  խաղարկությունում
### Մրցաշրջանային դիրքերը

### Պատվո հարթակ / Race podiums
* 1 հաղթանակ – (1 DH )
* 2 պոդիում – (2 DH); 13 անգամ՝ լավագույն տասնյակում (8 DH, 5 SG )

## Արդյունքները աշխարհի առաջնություններում

## Օլիմպիական արդյունքները

## Ծանոթագրություններ

## Արտաքին հղումներ

* Քրիստինա Շայերը դահուկային սպորտի միջազգային ֆեդերացիայի կայքում

Կատեգորիա:1994 ծնունդներ
Կատեգորիա:Ապրող անձինք
Կատեգորիա:Դահուկավազորդուհիներ
Կատեգորիա:Մարզիկներ այբբենական կարգով
Կատեգորիա:Մարզուհիներ
Կատեգորիա:Օլիմպիական մարզիկներ
Բեռնադետա Շիլդ

[alt=Bernadette Schild in Hammarbybacken World Cup 2018|մինի| Շիլդը [Ստոկհոլմի Hammarbybacken-ում 2018 թ.]]
**Բեռնադետա Շիլդ** (գերմաներեն՝ *Bernadette Schild.* ), ավստրիացի լեռնադահուկորդուհի, ձմեռային օլիմպիական խաղերի, աշխարհի գավաթի խաղարկությունների մասնակից։

Շիլդը ծնվել է Զալցբուրգի շրջանի Ցել ամ Զեե քաղաքում։ Մասնագիտացել է սլալոմ մարզաձևում։ Աշխարհի գավաթի խաղարկությունում իր նորամուտը նշել է 2008 թվականի մարտին Բորմիոյում։ Այդ հեղինակավոր մրցաշարում  առաջին անգամ պատվո հարթակին է բարձրացել  2013 թվականի մարտ ամսին՝ Լենզերհայդեում կայացած մրցափուլում սլալոմի մրցումներում երկրորդ տեղը գրավելու համար։ Դրանից ինը ամիս անց նա երկրորդ անգամ արժանացավ նման պատվի՝ գրավելով երրորդ տեղը ֆրանսիական Կուրշևիլ քաղաքում կայացած մրցափուլում։

Բոռնադետան չեմպիոն լեռնադահուկորդուհի Մառլիս Ռայխի (ծնվ. 1981) կրտսեր քույրն է։ Մարզական կարիերայի ընթացքում երկու անգամ պատահել է այնպես, որ նրանք միասին են տեղ գրավել պատվո հարթակին։ Դա եղել է 2014-2015 թվականների մրցաշրջանի ընթացքում. դեկտեմբերին՝ Կուրշևելում և փետրվարին՝ Կրանսկա Գորայում։

2014 թվականի օլիմպիական խաղերում Շիլդը սլալոմում առաջին մրցավազքից հետո չորրորդ տեղում էր, բայց երկրորդ մրցավազքը չկարողացավ ավարտել և անհաջողության մատնվեց։

2016 թվականի հունիսին Շիլդն ամուսնացավ իր մարզիչ Արմին Ֆիրերի հետ։

## Արդյունքները աշխարհի գավաթի  խաղարկություններում
### Մրցաշրջանային դիրքերը

: 2021 թվականի հունվարի 4-ի դրությամբ

### Պատվո հարթակ / Race podiums
* 7 պոդիում – (7 SL ); 38 անգամ՝ լավագույն տասնյակում

## Արդյունքները աշխարհի առաջնություններում

## Օլիմպիական արդյունքները

## Ծանոթագրություններ

## Արտաքին հղումներ
* Bernadette Schild at the International Ski and Snowboard Federation
* Bernadette Schild World Cup standings at the International Ski Federation
* Bernadette Schild at Ski-DB Alpine Ski Database
* 
* Austrian Ski team (ÖSV) – Bernadette Schild – *(in German)*
* Head Skis  – athletes – Bernadette Schild
*  &nbsp; *(in English and German)*
* 

Կատեգորիա:1990 ծնունդներ
Կատեգորիա:Ապրող անձինք
Կատեգորիա:Դահուկորդուհիներ
Կատեգորիա:Մարզիկներ այբբենական կարգով
Կատեգորիա:Մարզուհիներ
Կատեգորիա:Օլիմպիական մարզիկներ
Կանարեջո

**Կանարեջո** (), Վենետիկի վեց պատմական *[[Սեստիերե|սեստիերիներից]]* (շրջան) ամենահյուսիսայինը։ Ըստ տարածքի՝ երկրորդն է, իսկ ըստ բնակչության՝ առաջինը (13,169 մարդ, 2007 թվական)։ Իր մեջ է ներառում նաև Սան Միկելե կղզին՝ Վենետիկի պատմական գերեզմանատունը։

## Անվանում
Կանարեջոյի ջրանցքը, որը քաղաք տանող հիմնական երթուղին էր մինչև մայրցամաքի հետ երկաթուղային կապի հաստատումը, թաղամասին է տվել իր անունը (Canal Regio-ն իտալերեն նշանակում է «Թագավորական ջրանցք»)։ Կառուցումը սկսվել է 11-րդ դարում։

## Պատմություն
1516 թվականից ի վեր հրեաներին արգելվել է բնակվել Վենետիկի գետտոյում։ Այն պարսպապատված էր հսկվող դարպասներով, և մթնշաղից մինչև լուսաբաց ընկած հատվածում ոչ ոքի թույլ չէր տրվում լքել այն։ Այնուամենայնիվ, հրեաները քաղաքում պաշտոններ էին զբաղեցնում. նրանք կարող էին զբաղվել առևտրով, բժշկությամբ, վաշխառությամբ և այլն։ Հրեաների առօրյա կյանքի սահմանափակումները պահպանվել են ավելի քան 270 տարի, մինչև Նապոլեոն Բոնապարտը 1797 թվականին նվաճեց Վենետիկի հանրապետությունը։ Նա քանդեց դարպասը և բոլոր բնակիչներին ազատություն տվեց ապրելու այնտեղ, որտեղ ցանկանում են։

19-րդ դարում ինժեներները Կանարեգիոյի միջով կառուցեցին Ստրադա Նուովա հետիոտնային ճանապարհը, ինչպես նաև երկաթուղային և ճանապարհային կամուրջներ, որոնք ուղղակիորեն կապում էին Վենետիկը Մեստրեի հետ։ Այսօր Մեծ ջրանցքի երկայնքով տարածքները՝ երկաթուղային կայարանից մինչև Ռիալտոյի կամուրջ, լեփ-լեցուն են զբոսաշրջիկներով, սակայն Կանարեջոյի մնացած հատվածը բնակելի է և համեմատաբար հանգիստ։

## Նշանակալի օբյեկտներ
* Պալացցո Լաբիա
* Պալացցո Միկիել դել Բրուզա
* Պալացցո Նանի
* Կա' դ'Օրո

## Ծանոթագրություններ

## Արտաքին հղումներ
* Photos of Cannaregio: canals, shops, markets -- Visit Venice

Կատեգորիա:Վենետիկի շրջաններ